Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: A helyi önkormányzatokról szóló 1990. évi LXV. törvény 8. § (1) bekezdése szerint a települési önkormányzatok feladatát képezi — többek között — az épített és
Paragraph Index: 561

A helyi önkormányzatokról szóló 1990. évi LXV. törvény 8. § (1) bekezdése szerint a települési önkormányzatok feladatát képezi — többek között — az épített és természeti környezet védelme, a köztisztaság és településtisztaság biztosítása, valamint a közbiztonság helyi feladatairól történõ gondoskodás. A Kftv. 1. § (4) bekezdése határozza meg a közterületfelügyelet feladatait, amelyek legfõképpen a közterületi rend és tisztaság fenntartására irányulnak, de emellett — konkrét hatáskör telepítése nélkül — a közrend és a közbiztonság védelmében való közremûködést is magukban foglalják. A települési önkormányzat döntésétõl függõen közterület-felügyeleti tevékenységet önálló költségvetési szerv, a polgármesteri hivatal belsõ szervezeti egysége, több önkormányzat társulása, illetõleg a polgármesteri hivatalban alkalmazott egy vagy több közterület-felügyelõ láthat el [Kftv. 1. § (2)—(3) bekezdés]. A közterület-felügyelõ közszolgálati jogviszonyban áll [Kftv. 2. § (1) bekezdés], és feladatkörében eljárva hivatalos személynek számít [Kftv. 1. § (5) bekezdés]. A közterület-felügyelõ eljárására fõ szabályként — az ügy jellegétõl függõen — „az államigazgatási eljárás általános szabályairól szóló, illetõleg a szabálysértésekrõl szóló törvény rendelkezéseit kell alkalmazni” [Kftv. 23. § (1) bekezdés]. A Kftv. számos intézkedés megtételére jogosítja fel, illetõleg kötelezi a közterület-felügyelõt (14—22. §-ok), illetve a jogszerû intézkedés foganatosításához kényszerítõ eszközök alkalmazását is lehetõvé teszi (24. §). A törvény szabályozási tartalmából megállapítható, hogy a jogalkotó egy speciális jogalkalmazó szerv létrehozására (a már meglévõk átszervezésére) jogosította fel a települési önkormányzatok képviselõ-testületeit. Az államigazgatási

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes